Innocentius Episcopus seruus seruorum Dei, dilectis filiis Guidoni Abbati Monasterij S. Ioannis Reomensis, eiúsque fratribus tam præsentibus, quàm futuris Regularem vitam professis. In perpetuum. Desiderium quod ad religionis propositum  animarum salutem pertinet autore Deo sine aliqua est dilatione complendum. Quapropter dilecti in Domino filij vestris postulationibus clementer annuimus,  præfatum beati Ioannis Monasterium in quo diuino mancipati estis obsequio gloriosorum virorum Clodouei,  Caroli,  aliorum Regum Francorum præceptis munitum;  fratrum nostrorum Sigoaldi, Brunonis, Ioceranni, Guillenci,  aliorum Lingonensium Episcoporum scriptis roboratum, ad exemplar Patrum  prædecessorum nostrorum Innocentij, Eugenij, Alexandri,  aliorum Pontificum, cum possessionibus  bonis suis sub B. Petri,  nostra protectione suscepimus,  præsentis scripti priuilegio communiuimus, Statuentes vt quascunque possessiones, quæcunque bona, idem Monasterium in præsentiarum iustò  Canonicè possidet, aut in futurum concessione Pontificum, largitate Regum vel Principum, oblatione fidelium, seu aliis modis iustis præstante Domino poterit adipisci; firma vobis vestrisque successoribus  illibata permaneant. In quibus hæc propriis duximus exprimere vocabulis. Ecclesiam videlicet de Villa quæ dicitur Corpus Sancti, Ecclesiam Ateiensem, Ecclesiam S. Georgij de Simiriaco, Ecclesiam de Berriaco, Ecclesiam de Vineis, Ecclesiam de Tultriaco, Ecclesiam de Asiaco, Ecclesiam de Nuidis, Ecclesiam de Asinariis, Ecclesiam de Cortenniaco, Capellam Montisbarri, Ecclesiam de Bunciaco, Ecclesiam de Riciaco, Ecclesiam de Iuliaco, Capellam sancti Medardi, Ecclesiam de Scolis, Ecclesiam Estiuei, Ecclesiam Camedonensem, Ecclesiam de Estet, Ecclesiam de Bellaun, cum Capella de Reu, Ecclesiam de Barro, cum Capella de Torceio; quidquid iuris habetis in Villis S. Remigij, videlicet Betfontis Visarnei, Teliaci; quidquid etiam frater noster Godefridus Lingonensis Episcopus vobis iustè concessit,  scripto suo firmauit. In Eduensi Episcopatu Ecclesiam de Ionaio, Ecclesiam de Suentiaco, Ecclesiam de S. Germano de Mundaum, Ecclesiam de Tisiaco, Ecclesiam S. Magnentiæ, Capellam de Rouredo, Ecclesiam de Cadriaco, cum Capella eiusdem Villæ, Ecclesiam sancti Medardi, Ecclesiam S. Mariæ in Villa Iouis. In Episcopatu Matisconensi in Saturniaco Ecclesiam S. Andreæ, cum Capella S. Leodegarij, Ecclesiam S. Martini de Cereis, cum Capellis ad eam pertinentibus, Capellam de Bufariis cum appendiciis suis. In Episcopatu Niuernensi Monasterium S. Petri de Glanno. In Tullensi Episcopatu Ecclesiam S. Stephani. Monasterium etiam S. Mariæ de Rubeomonte in parochia Asiaca, in quo à fratre nostro Godefrido Lingonensi Episcopo vtriusque partis assensu rationabili prouidentia concordiam factam nostro munimine roboramus. Ex donatione Galteri quondam Lingonensis Episcopi Ecclesiam de villa Morina cum appendicis suis. Ex donatione Manasserij quondam Lingonensis Episcopi Ecclesiam de Marmaiaus, Ecclesiam de Santigny, Ecclesiam de Pisi cum appendiciis suis, Capellam S. Thomæ apud Turin, Ecclesiam de Corumblis. Ex donatione Hilduini quondam Lingonensis Episcopi Domum Dei de Espissia. Ex donatione Hugonis quondam Ducis Burgundiæ Gestium, quod habebat in villa Monasterij S. Ioannis,  domum S. Thomæ iuxta Capellam apud Montembarrum, Furnagium hominum vltrà pontem manentium,  quod nullus ibi furnum ædificet præter vos, Pressores Montisbarri,  prouentus eorum. Ex donatione Odonis Ducis Burgundiæ filij prædicti Hugonis ea quæ habebat in villis, scilicet vineis, Barro  Ateia tam in hominibus quàm in possessionibus quorumlibet aliorum. Ex donatione Garnerij quondam Lingonensis Episcopi in Ecclesia de Espissia quatuor libras, in Ecclesia de Pisi quatuor libras. In Ecclesia de Corumble quadraginta solidos monetæ Ducis. Concordiam quoque inter vos  Canonicos de Espissia super decem libris monetæ vsualis per terram nobilis viri Ducis Burgundiæ, seu aliis rebus, sicut in authentico Hilduini quondam Lingonensis Episcopi continetur non irrationabili prouidentia factam. Nec non compositionem inter vos  nobilem virum Guidonem de Capis, super Capella quam idem nobilis vir construxit apud Iuliacum, sicut prouidè factæ sunt,  ab vtraque parte sponte receptæ, firmamus. Ad hæc etiam prohibemus ne aliquis Professus, vel Conuersus sub professione domus vestræ astrictus sine consensu  licentia Abbatis,  maioris partis vestri Capituli pro aliquo fideiubeat, vel ab aliquo pecuniam mutuò accipiat vltra pretium Capituli vestri prouidentia constitutum, nisi propter manifestam domus vestræ vtilitatem. Quòd si id fortè præsumpserit non teneatur conuentus de his aliquatenus respondere. In Parochialibus verò Ecclesiis quas habetis liceat vobis Sacerdotes eligere,  Diœcesano Episcopo præsentare, quibus si idonei fuerint Episcopus curam animarum committat, vt ei de spiritualibus, vobis verò de temporalibus debeant respondere. Obeunte verò te nunc eiusdem loci Abbate, vel tuorum quolibet successorum nullus ibi qualibet subreptionis astutia seu violentia præponatur, nisi quem fratres communi consensu, vel fratrum pars maioris  sanioris consilij: secundùm Deum  Beati Benedicti Regulam prouiderint eligendum. Decernimus ergo vt nulli omninò hominum liceat præfatum Monasterium temere perturbare, aut eius possessiones auferre, vel ablatas retinere, vel quibuslibet vexationibus fatigare; sed omnia integra permaneant eorum pro quorum gubernatione,  sustentatione concessa sunt vsibus omnimodis profutura, salua sedis Apostolicæ autoritate,  Diœcesanorum Episcoporum Canonica iustitia. Si qua igitur in futurum Ecclesiastica sæcularisve persona, hanc nostræ constitutionis paginam sciens contra eam temere venire tentauerit, secundo tertiove commonita, nisi reatum suum congrua satisfactione correxerit potestatis, honorísque sui dignitate careat, reámque se diuino iudicio existere de perpetrata iniquitate cognoscat,  à sanctissimo corpore, ac sanguine Redemptoris nostri Iesu Christi aliena fiat, atque in extremo examine districtæ vltioni subiaceat. Cunctis autem eidem loco iusta seruantibus sit pax Domini nostri Iesu Christi, quatenus hic fructum bonæ actionis percipiant,  apud districtum iudicem præmia æternæ pacis inueniant. Ego Innocentius Catholicæ Ecclesiæ Episcopus subscripsi. Ego Cynthius S. Laurentij in Lucina Presbyter Cardinalis subscripsi. Ego Centius SS. Ioannis  Pauli Presbyter Cardin tituli Pammachij subscripsi. Ego Petrus S. Marcelli Presbyter Cardinalis subscripsi. Ego Benedictus S. Susannæ Presbyter Cardin. subscripsi. Ego Leo S. Crucis in Ierusalem Presbyter Cardinalis subscripsi. Ego Guala S. Martini Presbyter Cardinalis subscripsi. Ego Pelagius S. Cæciliæ Presbyter Cardinalis subscripsi. Datum Laterani per manum Ioannis tituli S. Mariæ in Cosmedin Diaconi Cardinalis S. Romanæ Ecclesiæ Cancellarii XI. Kal. Iunij Indict. XIV. Incarnationis Dominicæ anno MCCXI. Pontificatus Domini Innocentij Papæ III. anno XIV.